- Saam
- <
- 113
- >

113
1 Bawipa taw kyihcah lah uh. Aw Bawipa a tyihzawihkhqi aw, kyihcah lah uh, Bawipang ming ce kyihcah lah uh. 2 Tuh kawng kumqui dyna Bawipang ming taw kyihcah na awm seh. 3 Khaw a law cyk awhkawng a nung tlak dy na, Bawipang ming taw kyihcah aham awm hy. 4 Bawipa taw qamtawm ak khan awh a boeimangnaak ce awm hy. 5 Hun sang na boei ngawihdoelh awh ak ngawi Bawipa ningnih a Khawsa amyihna u nu awm nawh, 6 khankhqi ingkaw khawmdek dan aham anih amyihna anuk balak law u nu ak awm? 7 Khawdeng thlang ce dekvai awhkawng thawh nawh ak voet hlauhkhqi ce maivyt awhkawng thawh hy; 8 cekkhqi ce sangpahrang a cakhqi, a mimah ak thlangkhqi a sangpahrang a cakhqi ing ngawih sak haih hy. 9 Ca ak qeng nu ce cakhqi ak ta ak awmhly nu na tahy. Bawipa taw kyihcah lah uh.

- Saam
- <
- 113
- >

© 2020 Batupei Christian Fellowtship