- HEBREWS
- <
- 11
- >

11
1 Cangnaak taw amni hu hlai hy, ning ngaih-u ik-oeih awm mare hy ti simnaak veni. 2 Vawh ni syn awhkaw thlangkhqi ingawm kyihcahnaak a mina huh. 3 Gen 1.1; Sam 33.6,9; Joh 1.3.Cangnaak ak caming khan ingkaw dek ve Khawsa awipeeknaak myihna sai na awm hy tice ning zasim thai uhy, cedawngawh huh thai na ak awmkhqi ve huh ik-oeih awhkawng sai na am awm hy. 4 Gen 4.3-10.Cangnaak ak caming Abel ing Kain anglakawh lucik ak nep khqoet ce Khawsa venawh suum hy. Cangnaak ak caming thlakdyng anang ming na nawh, Khawsa ing a ik-oeih suum ce ak nep na kqawn pehy. Anih ce thi hawh hlai hy, cangnaak ak caming tuh dy na awi kqawn hyn hy. 5 Gen 5.21-24.Cangnaak ak caming Enok taw a hqing na lawh na awm hy, cedawngawh thihnaak ce am sim hy; Khawsa ing a lawh hawh awh, anih ce huh thai na am awm voel hy. Anih ce a lawh hlan awh, anih taw Khawsak kaw ak zeel sakkung kyihcahnaak ak hu thlang na awm hy. 6 Cangnaak kaana Khawsak kaw zeel sak aham am coeng thai hy, u awm a venawh ak law thlangkhqi boeih ing anih taw awm nawh amah ak sui thlangkhqi ce kutdo pehy tice ak cangnaak aham awm hy. 7 Gen 6.13-22.Cangnaak ing Nova ing ama huh ik-oeih akawng a venawh kqawn peek na a awm awh, ak ciim kqihnaak ing a ipkhui kaw hulnaak aham lawng ce sai hy. Ak cangnaak ak caming khawmdek ce ana dawk sak nawh cangnaak ak caming ak law dyngnaak qo ak pangkung na awm hy. 8 Gen 12.1-5.Cangnaak ak caming Abraham ing, qo na a pang hly kawi hun pynoet na ceh ham khy na a awm awh, han benna nu ka ceh lah voei ti awm am sim hlai hy, awi ngai nawh cet hy. 9 Gen 35.27.Cangnaak ak caming awikamnaak ram awh ce im sa nawh thlang a ram awh ce khin a myihna awm hy; hi im sa nawh awm hy, amah ingkaw cawhkaw awikamnaak ak pang haih Isak ingkaw Jakob awm awm lawt hy nih. 10 Anih ing hai ben awhkaw ak awm Khawsa ing a sak khawk bau ingkaw hun ce dan hy. 11 Gen 18.11-14; 21.2.Cangnaak ak caming, Abraham ing pacawng hawh nawh – Sarah awm cakkaa bai hlai hy – a venawh awi ak takung ing anih ce ypawm thlang na ak poek awh pa na awm sak hy. 12 Gen 15.5; 22.17; 32.12.Cedawngawh cawhkaw thlang pynoet awhkawng, anih ce ak thi amih tluk nani a awm hawh hlai, khan na kaw aihchi khawzah ingkaw tuicunli a keng awhkaw noet noeng am dizui zah cadil pung pe sak hy. 13 Gen 23.4; 1 Chr. 29.15; Sam 39.12.Vawhkaw thlangkhqi boeih ve ami thih awh cangnaak ing hqing uhy. Awitaaknaak amak awm ce am hu hlan hyn uhy; ak hla nakawng ni hu unawh ami do hy. Khawmdek awh thlanglang ingkaw khin nani ka mi awm tice sim uhy. 14 Vemyihna ak kqawnkhqi ing a mimah aham qam ak awm ceni ami sui tice dang sak uhy. 15 A cehtaak qam ce amik poek tlaih mantaw, ang hlat na awm hlat hawh kawm uh. 16 Cehlai ak leek khqoet qam – khan qam ce – lamtoen uhy. A mingmih aham khawk bau ce a qoek abah peek hawh dawngawh, a mingmih a khawsa tinawh khy aham khawsa ce ap chak hy. 17 Gen 22.1-14.Cangnaak ak caming Abraham ing, khawsa a noek adak awh, lucik na sai aham a capa Isak ce suum hy. Awitaaknaak ak hu thlang ing a taak chyn a Capa ce lucik sainaak aham pe seng hy. 18 Gen 21.12.Khawsa ing, Isak awhkawng ni na cadil ce noet na a awm hly,” tina hy. 19 Khawsa ingtaw thlakthi awm thawh sak thai hy tice Abraham ing poek hy, cedawngawh Isaak ce thihnaak ak khui awhkawng hu tlaih hy. 20 Gen 27.27-29,39,40.Cangnaak ak caming Isak ing Jacob ingkaw Isau ce hailam ben awhkaw ham zoseennaak pehy. 21 Gen 48.1-20; Gen 47.31.Cangnaak ak caming Jacob ing a thih tawm awh Josep a cakhqi ce zoseennaak peek pehy, a sawnghqawl awh ang hang doena Khawsa ce beek hy. 22 Gen 50.24,25; Ex. 13.19.Cangnaak ak caming Josep ing, a hqing boetnaak a pha tawm awh Izip ram awhkawng Israel thlangkhqi amik conaak akawng ce kqawn nawh a quh khoemnaak akawng ce kqawn pehy. 23 Ex. 2.2; Ex. 1.22.Cangnaak ak caming Mosi a thang coengawh a nu ingkaw a pa ing hla thum dy awh thuh hy nih, naasen mailai amni tinawh a mi huh awh, sanpahrang ak awi peek zani am nak kqih hy nih. 24 Ex. 2.10-12.Cangnaak ak caming Mosi ing a taai law awh, Feqo a canu a capa na awm aham anak tha na hy. 25 Kawlhkalh awh thawlh awm hlynaak huh anglakawhtaw Khawsak thlangkhqi mi khuikha haih aham tyk bet hy. 26 Amah a kutdo a huh hly ce a oepchoeh na a huh awh, Khrih a khuikha huhnaak ce Izip qam awhkaw kawn a qaa anglakawh a phu ak awm khqoet na ce poek hy. 27 Cangnaak ak caming Izip qam ce cehta hy, Sangpahrang ak kawsonaak ce kqih kaana; huh thai na amak awm ce a huh awh yh hy. 28 Ex. 12.21-30.Cangnaak ak caming cehtak poei ingkaw thi ing sypnaak ce a sai awh, caming ak himkung ing Israel camingkhqi ce am bi hy. 29 Ex. 14.21-31.Cangnaak ak caming thlangkhqi ing tuinuk sen awh cengdek awh cet uhy; cehlai Izipkhqi ami ceh lawt awhtaw, tui awh cum kanglak uhy. 30 Josh. 6.12-21.Khaw khqih nyn thlangkhqi ing amik chung coengawh cangnaak ak caming Jeriko vawng ce min hy. 31 Josh. 6.22-25; Josh. 2.1-21.Cangnaak ak caming a pum ak zawi nu Rahab ing, lam amik zamkhqi ce ana do khqi nawh, awi amak ngai thlangkhqi mi him haih na am awm hy. 32 Judg. 6.11—8.32; Judg. 4.6—5.31; Judg. 13.2—16.31; Judg. 11.1—12.7; 1 Sam. 16.1—1 Kin. 2.11; 1 Sam. 1.1—25.1.Kaw kak kqawn bai kaw? Gideon, Barak, Samson, Jepthah, David, Samyl ingkaw tawnghakhqi kawng kqawn aham a tym ing am khoek hy, 33 Dan. 6.1-27.cangnaak ak caming cekkhqi ing ramkhqi noeng uhy, am dyngna uk unawh awikamnaak ce hu uhy; cekkhqi ing samthyyn am kha khqi cyp sak uhy, 34 Dan. 3.1-30.mai kqawng ce thih unawh zawzi ak hrat awhkawng loet uhy; a mingmih ak tha ama awmnaak ce thaawmnaak na coeng nawh; qaal tuknaak a hun awh thaawmnaak ing rap chang cem a qaal ce hqut a dep uhy. 35 1 Kin. 17.17-24; 2 Kin. 4.25-37.Nukhqi ing amik thlakthi a hqingna ak tho tlaihkhqi ce hu uhy. Ak changkhqi taw khuikha huh sak unawh am hlah uhy, cekkhqi ing thawh tlaihnaak ak leek bet ce hu kawm uh. 36 1 Kin. 22.26,27; 2 Chr. 18.25,26; Jer. 20.2; 37.15; 38.6.Thlang pynoet ing qaihbu na sainaak ing quiboeng ing vyknaak ce zawk uhy, thlang pynoet bai taw thiqui ing khit unawh thawngim khuina thla uhy. 37 2 Chr. 24.21.Lung ing khawng uhy; hlawh ing boenghih na aat pat uhy; zawzi ing thih sak uhy. Tuu a vynkhqi me a vynkhqi bai sak unawh re a ra uhy, ak voet ak hlauh na ta uhy, khuikha huh sak unawh the a kha na uhy – 38 khawmdek ve a mingmih aham taw awmnaak pa am cu hy. Kqawng ingkaw tlang kqang re ang ra unawh, lukkawk ingkaw lawk-kqawngkhqi awh awm uhy. 39 Cangnaak awh vemyihkhqi boeih ve ana zawk uhy, cehlai u ingawm awikamnaak ce am pang hy. 40 Ningmih mi kutoet na a mingmih awm ami soepnaak thai aham Khawsa ing ak leek khqoet ik-oeih ce ningnih aham qoek abah law hy.

- HEBREWS
- <
- 11
- >

11:3 Gen 1.1; Sam 33.6,9; Joh 1.3.

11:4 Gen 4.3-10.

11:5 Gen 5.21-24.

11:7 Gen 6.13-22.

11:8 Gen 12.1-5.

11:9 Gen 35.27.

11:11 Gen 18.11-14; 21.2.

11:12 Gen 15.5; 22.17; 32.12.

11:13 Gen 23.4; 1 Chr. 29.15; Sam 39.12.

11:17 Gen 22.1-14.

11:18 Gen 21.12.

11:20 Gen 27.27-29,39,40.

11:21 Gen 48.1-20; Gen 47.31.

11:22 Gen 50.24,25; Ex. 13.19.

11:23 Ex. 2.2; Ex. 1.22.

11:24 Ex. 2.10-12.

11:28 Ex. 12.21-30.

11:29 Ex. 14.21-31.

11:30 Josh. 6.12-21.

11:31 Josh. 6.22-25; Josh. 2.1-21.

11:32 Judg. 6.11—8.32; Judg. 4.6—5.31; Judg. 13.2—16.31; Judg. 11.1—12.7; 1 Sam. 16.1—1 Kin. 2.11; 1 Sam. 1.1—25.1.

11:33 Dan. 6.1-27.

11:34 Dan. 3.1-30.

11:35 1 Kin. 17.17-24; 2 Kin. 4.25-37.

11:36 1 Kin. 22.26,27; 2 Chr. 18.25,26; Jer. 20.2; 37.15; 38.6.

11:37 2 Chr. 24.21.

© 2020 Batupei Christian Fellowtship